**Objektivitet:** Denne artikkelens objektivitet er omstridt. **Obs!** Endringer som mangler kildehenvisning og/eller avviker fra en objektiv fremstilling, kan bli fjernet.

**Iransk Kurdistans Komala-parti** (kurdisk: كۆمەڵەی شۆڕشگێڕی زەحمەتکێشانی كوردستانی ئێران, med latinske bokstaver: Komełey Şorrişgêrrî Zehmetkêşanî Kurdistanî Êran), er et sosialdemokratisk parti fra den kurdiske delen av Iran. Komala jobber for et sekulært demokratisk føderalt styresett for å erstatte det nåværende teokratiske regimet. Partiet er for tiden i eksil nord i Irak, der dets lederskap og media arbeider fra. Internasjonalt er Komala medlem av Sosialistinternasjonalent og Progressive Alliance, begge disse er paraplyorganisasjoner for sosialdemokratiske, sosialistiske og progressive krefter. I tillegg til dette jobber partiet for å stoppe seksualisert vold og beskytte barn i væpnede konflikter, samt for et forbud mot antipersonellminer.

Historie
--------

Høsten 1969 ble Iransk Kurdistans Komala-parti etablert av seks kurdiske studenter som studerte ved universitetet i Tehran. Disse var Abdullah Mohtadi, Fawad Mustafa Soltani, Siddiq Kamangar, Shoaib Zakaria og Mohammad Hussein Karimi. Siden politisk frihet var ikke-eksisterende i Iran, måtte alle politiske organisasjoner og til og med små studentgrupperinger gå under jorden og organisere seg i det skjulte. Komala var intet unntak. Som alle andre opposisjonsgrupper den gang, spesielt venstreorienterte grupper i 1960- og 70-årene, ble Komala kraftig undertrykket.

I løpet av disse årene ble mange av Komalas medlemmer og dets lederskap utsatt for forfølgelse, tortur og fengsling av SAVAK, sjahens notoriske hemmelige politi, men Komala klarte å overleve og beskytte hoveddelen av sin organisasjon og sitt voksende nettverk av aktivister. Mer enn ni års hardt og disiplinert arbeid frem til utbruddet av den iranske revolusjonen i 1978-79 bar frukter, og hjalp Komala med å bygge en sterk og sammenhengende kader i deler av det kurdiske samfunnet. Komala klarte å rekruttere store grupper av kurdiske studenter, lærere, intellektuelle og unge, og fikk en signifikant påvirkning på og et sosialt grunnlag bland arbeidere og bønder i hele Kurdistan. Komala deltok aktivt i Den iranske revolusjonen og sto bak nesten alle demonstrasjoner og sosiale bevegelser på den tiden. 16. mars 1979, et par dager etter revolusjonens seier, lanserte Komala et åpnet politisk parti. På dette tidspunktet hadde Komala allerede blitt en sterk politisk aktør i Iransk Kurdistan. Komalas fødsel og dets raske vekst blant store deler av det kurdiske samfunnet i Iran, i tillegg til partiets harde arbeid, disiplin og engasjement, kan tillegges en kombinasjon av sosiale faktorer i en periode der Iran gikk over fra å være et tradisjonelt og patriarkalsk samfunn til et såkalt pseudo-moderne samfunn.

### Etter 1988

I 1988, etter den åttende kongressen, hadde Abdullah Mohtadi, generalsekretæren for det kommunistiske partiet, grunnleggende kritikk av kommunistpartiet. Etter lange diskusjoner og debatter i 2000 startet Abdullah Mohtadi og en rekke av hans partivenner prosessen med å gjenoppbygge Komala og forlot kommunistpartiet. Etter dette nederlaget igjen i 2009, mistet kommunistpartiet mange av sine viktigste kadre, og de forlot partiet etter å ha kritisert kommunistpartiet og etablert den Komala sosialistiske prosessen.

### Etter 2000

Partiet skiftet radikale venstreorienterte politikk i 2000 og flyttet mot politikken til sosialdemokratene, og nå Komala Party er praktisk talt et sosialdemokratisk parti.

Ideologi
--------

Etter en lang og opphetet debatt på 1990-tallet både internt i partiets rekker og offentlig, bestemte majoriteten av Komala-partiets kadrer og medlemmer seg for et fornyingsprogram for å tilpasse seg de nye hjemlige og internasjonale utviklingene. Siden år 2000 har Komala-partiet gjennomgått store endringer. Dette ble tatt godt imot av det store flertallet av folk, intellektuelle, studenter, kvinner, borgerrettighetsaktivister, Komala-veteraner og andre.

Samtidig som det ivaretar sine sosialistiske verdier, kjemper Komala for kurdiske rettigheter, et demokratisk sekulært pluralistisk føderalt Iran, sosial rettferdighet, demokratisk arbeidslovgivning frihet til å møtes og organisere seg, politiske friheter, demokrati, menneskerettigheter, kvinnerettigheter og kulturell og religiøs toleranse.

Internasjonale tilslutninger
----------------------------

Iransk Kurdistans Komala-parti er en organisasjon som tror på globalt engasjement og medlemskap for å utveksle og dele synspunkter, politikk og verdier. Iransk Kurdistans Komala-parti er per 2021 et konsultativt medlem av Sosialistinternasjonalen, en global organisasjon som samler progressive krefter inkludert sosialdemokrater, sosialister og arbeiderpartier.

Iransk Kurdistans Komala-parti er også medlem av Tysklandsbaserte Progressive Alliance, en organisasjon der medlemmene er sosialdemokratiske og progressive organisasjoner som tror på både sosialdemokrati og sosiale fremskritt.

Iransk Kurdistans Komala-parti er medlem av Unrepresented Nations and Peoples Organization (UNPO), en internasjonal organisasjon med fokus på å fremme ikke-representerte og marginaliserte nasjoner. Iransk Kurdistans Komala-parti ble medlem av UNPO i 2007.

Nasjonale tilslutninger
-----------------------

Iransk Kurdistans Komala-parti er medlem av Iran Transition Council, Congress of Nationalities for a Federal Iran, Solidarity for Freedom and Equality in Iran, the Council of Iranian Democrats og Cooperation Center for Iranian Kurdistan Political Parties. Komalas generalsekretær, Abdulla Mohtadi, er Secretariat for Special affairs i ITC og Nahid Bahmani, medlem av ledelsen i Komala, er Secretariat of Ethnic Affairs i ITC.

Organisasjonsstruktur
---------------------

Komala har et kollektivt og demokratisk beslutningssystem. Etter stiftelsen er det blitt gjennomført 15 partikonferanser der representantene blant annet diskuterer alle modifiseringer eller endringer av partiets plattform, struktur og lederskap.

Lederskapsrådet eller politbyrået har 5 medlemmer og partiet ledes av en generalsekretær. Partiet har en sentral eller utøvende komite med 25 medlemmer. Kvinner spiller en viktig rolle i beslutningstaking og lederskap. Lederskapsrådet har for tiden to kvinnelige medlemmer.

* Rojhelat Women Organization
* The youth organization of Iranian Kurdistan (komalay lawani RojheLat)
* International Network of Iranian Kurdistan Human Rights.
* Zagros
* Media og publikasjoner
* Komalas kontor for internasjonale relasjoner: Kontor i USA og EU
* Peshmerga

Referanser
----------

1. ↑  WKI1996 (9. november 2015). «Interview with Mr. Abdullah Mohtadi, the Secretary General of the Komala Party of Iranian Kurdistan». *Washington Kurdish Institute* **(engelsk)**. Besøkt 6. januar 2021.
2. ↑  «Report on Joint Finnish-Swiss Fact-Finding Mission to Amman and the Kurdish Regional Government (KRG) Area, May 10-22, 2011» (PDF). 1. februar 2012.
3. ↑  Totten, Michael J. *Tower of the Sun: Stories from the Middle East and North Africa* **(engelsk)**. michaeltotten001@gmail.com.
4. 1 2 3  «کۆمەڵە‌ی شۆڕشگێری زه‌حمه‌تكێشانی كوردستانی ئێران - دەرەوەی وڵات». *komalaabroad.org*. Besøkt 6. januar 2021.
5. 1 2 3 4 5 6  «komalainternational». *komalainternational.org* **(engelsk)**. Besøkt 6. januar 2021.
6. 1 2 3  «کۆمەڵە‌ی شۆڕشگێری زه‌حمه‌تكێشانی كوردستانی ئێران». *komala.org*. Besøkt 6. januar 2021.
7. 1 2 3 4  drimble.nl. «Stichting Komala party of Iranian Kurdistan Bureau of International Relations». *drimble.nl*. Arkivert fra originalen 1. november 2020. Besøkt 6. januar 2021.
8. 1 2  «Kurdish Human Rights Activist Wants Iran to Pay for Its Crimes». *Foreign Policy Blogs*. Besøkt 6. januar 2021.
9. 1 2 3  Refugees, United Nations High Commissioner for. «Refworld | Country Information and Guidance - Iran: Kurds and Kurdish political groups». *Refworld* **(engelsk)**. Besøkt 6. januar 2021.
10. 1 2 3  «ئاسۆی رۆژهەڵات». *www.asoyroj.com*. Besøkt 6. januar 2021.
11. 1 2  «Registreringsskjema "Exhibit A to Registration Statement Washington, dc 20530 , Pursuant to the Foreign Agents Registration Act of 1938, as amended"» (PDF).
12. ↑  «Iran's Persecuted Kurds Didn't Vote for Their New President». *www.vice.com* **(dansk)**. Besøkt 6. januar 2021.
13. ↑  «آرشيو مطالب سايت مبارزان کمونيست » بهزاد سهرابی- خطاب به "روند سوسیالیستی کومله "در باره مصاحبه کارگری». Besøkt 6. januar 2021.
14. ↑  EDT, Jonathan Broder On 08/27/19 at 5:08 PM (27. august 2019). «As Iran's opposition groups prepare for the regime's collapse, who else is ready?». *Newsweek* **(engelsk)**. Besøkt 6. januar 2021.
15. ↑  UK Home Office. «Country Information and Guidance Iran: Kurds and Kurdish political groups - Version 2.0 - July 2016» (PDF).
16. ↑  «Members». *Socialist International* **(engelsk)**. Besøkt 6. januar 2021.
17. ↑  «About us». *Socialist International* **(engelsk)**. Besøkt 6. januar 2021.
18. ↑  «UNPO: Iranian Kurdistan». *unpo.org*. Besøkt 6. januar 2021.
19. ↑  «Home». *Iran Transition Council* **(engelsk)**. Arkivert fra originalen 18. mai 2021. Besøkt 6. januar 2021.
20. ↑  «Political Groups Launch Council of Iranian Democrats». *RFE/RL* **(engelsk)**. Besøkt 6. januar 2021.
21. ↑  «Socialist International Women – Member Organisations». *www.socintwomen.org*. Arkivert fra originalen 26. oktober 2020. Besøkt 6. januar 2021.
22. ↑  «Conference of Iranian Kurdish Women's Organisation-(R.W.O) - YouTube». *www.youtube.com*. Besøkt 6. januar 2021.